MAGYAR TESTNEVELÉSI ÉS SPORTTUDOMÁNYI EGYETEM


SZAKEDZŐ MESTERKÉPZÉSI SZAK
GYORSKORCSOLYA SPORTÁG

A sportági elmélet szóbeli (20 pont) és írásbeli (20 pont) felvételi vizsgájának témakörei
1. A gyorskorcsolyázás oktatásának és technikai fejlesztésének módszertana. 
Mutassa be a sportági mozgástanulás és technikafejlesztés alapelveit! Elemezze a technikai hibák felismerésének és javításának lehetőségeit különböző felkészültségű sportolóknál!
2. A gyorskorcsolyasportágak nemzetközi fejlődése és teljesítménytrendjei. 
Elemezze a short track és a hosszúpályás gyorskorcsolya nemzetközi fejlődésének meghatározó tényezőit! Milyen következtetések vonhatók le ezekből a hazai sportágfejlesztés számára?
3. A gyorskorcsolyasportágak biomechanikai és technikai sajátosságai. 
Hasonlítsa össze a short track és a hosszúpályás gyorskorcsolya mozgástechnikáját biomechanikai szempontból! Mutassa be a technikai hatékonyságot meghatározó tényezőket és azok fejlesztési lehetőségeit!
4. A gyorskorcsolyasportágak sportszakmai és szervezeti rendszere. 
Elemezze a hazai és nemzetközi sportági szervezetek szerepét a versenysport, az utánpótlás-nevelés és az edzőképzés működtetésében! Milyen fejlesztési lehetőségeket lát a sportági rendszerben?
5. A short track versenyzés technikai és taktikai sajátosságai. 
Elemezze a short track versenyhelyzeteit, taktikai döntéseit és azok teljesítményre gyakorolt hatását! Mutassa be a versenytaktikai felkészítés lehetséges módszereit!
6. A hosszúpályás gyorskorcsolya teljesítménymeghatározó tényezői és versenystratégiái. 
Elemezze a különböző versenytávok élettani, technikai és taktikai követelményeit! Mutassa be a versenytempó kialakításának és az optimális teljesítmény elérésének lehetőségeit!
7. A gyorskorcsolyasportágak kondicionális képességeinek fejlesztése és az edzésterhelés szabályozása. 
Mutassa be a sportági teljesítményt meghatározó kondicionális képességek fejlesztési módszereit! Elemezze az edzésterhelés, az alkalmazkodás, a regeneráció és a teljesítmény kapcsolatát!
8. A nemzetközi eredményesség és a sportági felkészítési rendszerek összefüggései. 
Elemezze a közelmúlt nemzetközi és magyar gyorskorcsolyaeredményeit! Milyen következtetések fogalmazhatók meg a felkészítési rendszerek, a tehetséggondozás és a hosszú távú sportolófejlesztés szempontjából?
9. Az edző szerepe a sportolók hosszú távú fejlődésében. 
Elemezze az edző pedagógiai, szakmai és vezetői felelősségét! Mutassa be, hogyan egyeztethető össze a versenyeredményesség, a sportolói jóllét és a hosszú távú fejlődés!
10. Az egyéni különbségek és a biológiai érés szerepe a sportolók felkészítésében. 
Elemezze az életkor, a biológiai érés, az edzésmúlt és az egyéni adaptáció jelentőségét! Mutassa be, hogyan alkalmazná ezeket az ismereteket az edzéstervezés és a tehetséggondozás során!

A sportági gyakorlati vizsga feladatai (30 pont)
1. gyakorlat: Az egyenes korcsolyázótechnika oktatása és fejlesztése
Mutasson be 3-3, helyben és haladással végzett, az egyenes korcsolyázótechnikát fejlesztő imitációs gyakorlatot, a karmunka megfelelő alkalmazásával! Ismertesse a gyakorlatok célját, végrehajtásuk legfontosabb technikai követelményeit és a jellemző hibák javításának lehetőségeit!
2. gyakorlat: A kanyartechnika oktatása és fejlesztése (kötéllel)
Mutasson be 3-3, helyben és haladással végzett, a gyorskorcsolyázás kanyartechnikáját fejlesztő imitációs gyakorlatot! Ismertesse a gyakorlatok oktatásának módszertani szempontjait, a legfontosabb technikai követelményeket és a hibajavítás lehetőségeit!
3. gyakorlat: Sportágspecifikus bemelegítés tervezése és bemutatása
Állítson össze és mutasson be egy gyorskorcsolyázók számára alkalmazható bemelegítő gyakorlatsort, amely legalább hat mobilizációs, aktivációs és mozgás-előkészítő gyakorlatot tartalmaz! Indokolja a gyakorlatok kiválasztását, sorrendjét és sportágspecifikus alkalmazását!

